vai tā daļām jābūt tādām, lai dokumentus nebūtu iespējams atdalīt, lapām jābūt sanumurētām un jāatbilst pievienotajam satura radītājam. 3.5. Pretendentu piedāvājumi, kuri nav noformēti atbilstoši šī Nolikuma prasībām, var tikt novērtēti un noraidīti, pirms tam izvērtējot noformējuma neatbilstības būtiskumu un samērīgumu. 3.6. Piedāvājuma tekstam jābūt skaidri salasāmam, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem. Ja ir veikti labojumi, tiem jābūt atrunātiem. Aritmētiskās kļūdas tiks labotas atbilstoši PIL 56. panta 3. daļai. 3.7. Tehnisko piedāvājumu pretendents sagatavo Nolikuma pielikumā precīzi atbilstoši Nr.2 norādītajai Tehniskajai specifikācijai. Pretendentu Tehniskajam un Finanšu piedāvājumam jāatbilst Nolikuma pielikumu Nr. 2 norādītajai formai. 3.8. Finanšu piedāvājumā norāda preces cenu par 1 (vienu) vienību un kopējo piedāvājuma summu par pozīciju. Piedāvājuma cenā ir jāietver nodokļi, nodevas, ar pakalpojuma sniegšanu saistītās izmaksas un visas citas izmaksas, izņemot PVN, kuras rodas pretendentam, izpildot pasūtījumu. 3.9. Dokumentu kopijām jābūt sagatavotām atbilstoši Dokumenta juridiskā spēka likumā noteiktajai kārtībai.

- 3.10. Iesniegtie iepirkuma procedūras piedāvājumi, izņemot Nolikuma 1.7.1. punktā noteikto gadījumu, ir pasūtītāja īpašums un netiek atdoti atpakaļ pretendentiem.

3.11. Piedāvājumā norāda, vai attiecībā uz piedāvājuma priekšmetu vai atsevišķām tām pozīcijām nepieciešams ievērot komercnoslēpumu. Piedāvājuma lapām, kas satur šāda rakstura informāciju, jābūt marķētām ar atzīmi 'Komercnoslēpums' vai 'Konfidenciāli'.

#### 3.12. Svešvalodā sagatavotiem piedāvājuma dokumentiem (oriģināliem), tajā skaitā informatīvie materiāliem, jāpievieno pretendenta apliecināts tulkojums latviešu valodā, norādot - 'Tulkojums atbilst oriģinālam', apliecinātāja amatu, vārdu, uzvārdu un datumu.

3.13. Ja aploksne nav noformēta atbilstoši 3. punkta prasībām, Pasūtītājs neuzņemas atbildību par tās nesaņemšanu vai pirmstermiņa atvēršanu. Iepirkuma komisija pieņem tikai tādus piedāvājumus, kuri noformēti tā, lai piedāvājumā iekļautie dati būtu aizsargāti un iepirkuma komisija varētu pārbaudīt tā saturu tikai pēc piedāvājumu iesniegšanas termiņa beigām. 3.14. Saņemot piedāvājuma aploksni, kas nav aizzīmogota, slēgta vai atbilstoši marķēta, komisijas atbildīgā persona sastāda rakstisku aktu, kurā norāda aploksnes bojājuma veidu, saņemšanas laiku un apstākļus un par to rakstiski informē pretendentu.

## 4. Piedāvājumu vērtēšana un piedāvājuma izvēles kritēriji

4.1. Vērtēšana notiek secīgi četros posmos:

- a) piedāvājumu noformējuma pārbaude;
- b) pretendenta atbilstība atlases prasībām;
- c) piedāvājuma atbilstība tehnisko specifikāciju prasībām;
- d) piedāvājuma ar zemāko cenu noteikšana.

4.2. Pretendenti, kuri ir izturējuši piedāvājuma noformējuma pārbaudi, pretendentu atlases dokumentu pārbaudi un tehniskā piedāvājuma atbilstības pārbaudi, piedalās finanšu piedāvājumu vērtēšanā.

- 4.3. Pasūtītājs neizskata pretendenta piedāvājumu vai arī izslēdz pretendentu no turpmākās dalības jebkurā piedāvājumu izvērtēšanas stadijā, ja pretendents neatbilst šajā Nolikumā norādītajiem atlases kritērijiem, norādījis nepatiesas ziņas, nav sniedzis ziņas par atbilstību minētajiem kritērijiem (nav iesniedzis visus 2. punktā norādītos dokumentus vai prasīto informāciju), nav norādījis atbilstību Tehniskās specifikācijas prasībām.
- 4.4. Komisijai ir tiesības pārbaudīt pretendenta sniegto ziņu patiesumu.

'Medikamentu piegāde', ID LMC 2016/5, atklāta ko nkursa nolikums